62019CJ0868_INF
2021 m. balandžio 15 d. Teisingumo Teismo (septintoji kolegija) sprendimas
Finanzamt für Körperschaften Berlin
(Byla C‑868/19) (
1
)
„Prašymas priimti prejudicinį sprendimą – Pridėtinės vertės mokestis (PVM) – Direktyva 2006/112/EB – 9 straipsnis – Apmokestinamieji asmenys – 11 straipsnis – Valstybių narių galimybė atskiru apmokestinamuoju asmeniu laikyti asmenis, kurie, būdami teisiškai savarankiški, yra glaudžiai susiję finansiniais, ekonominiais ir organizaciniais ryšiais (PVM mokėtojų grupė) – Sąvoka „glaudūs finansiniai ryšiai“ – Nacionalinės teisės aktai, pagal kuriuos nesuteikiama galimybė būti PVM mokėtojų grupės nariu ūkinėms bendrijoms, kurių nariai yra ne tik asmenys, finansiškai integruoti į kontroliuojančiojo subjekto įmonę – Teisinis saugumas – Mokesčių slėpimo bei vengimo prevencijos priemonės – Proporcingumas – PVM neutralumas“
1.
Mokesčių teisės aktų suderinimas – Bendra pridėtinės vertės mokesčio sistema – Apmokestinamieji asmenys – Sąvoka – Direktyvos 2006/112 11 straipsnio pirma pastraipa – Tiesioginis veikimas – Nebuvimas
(Tarybos direktyvos 2006/112 11 straipsnio pirma pastraipa)
(žr. 43 punktą)
2.
Mokesčių teisės aktų suderinimas – Bendra pridėtinės vertės mokesčio sistema – Apmokestinamieji asmenys – Sąvoka – Valstybių narių galimybė atskiru apmokestinamuoju asmeniu laikyti glaudžiai susijusius asmenis – Nacionalinės teisės aktas, kuriame numatyta, jog ūkinė bendrija su kontroliuojančiojo subjekto įmone gali sudaryti asmenų grupę, laikytiną atskiru mokesčio mokėtoju, tik jei tie nariai yra asmenys, finansiškai integruoti į minėto subjekto įmonę – Neleistinumas atsižvelgiant į teisinio saugumo, proporcingumo ir mokesčių neutralumo principus
(Tarybos direktyvos 2006/112 11 straipsnis)
(žr. 45–55, 57, 58, 61, 63–65, 68 punktus ir rezoliucinę dalį)
Rezoliucinė dalis
2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 11 straipsnis, siejamas su teisinio saugumo, proporcingumo ir mokesčių neutralumo principais, turi būti aiškinamas taip, kad pagal jį draudžiamas nacionalinės teisės aktas, kuriame numatyta, jog ūkinė bendrija su kontroliuojančiojo subjekto įmone gali sudaryti asmenų grupę, laikytiną atskiru pridėtinės vertės mokesčio mokėtoju, tik jei ūkinės bendrijos grupės nariai yra asmenys, finansiškai integruoti į kontroliuojančiojo subjekto įmonę.
(
1
)	OL C 77, 2020 3 9.